Държавен вестник, бр. 38, 2012 г., стр. 63

БРОЙ  38	
Д Ъ Р Ж А В Е Н  В Е С Т Н И К 	
СТР.  63  
3. състояние на профилактичната дейност 
по безопасността на полетите и ефективност 
на разработените и изпълнените мероприятия 
за предотвратяване на произшествия;
4. тенденции и очаквани рискови фактори; 
5. набелязване на основните направления 
и препоръки за поддържане високо ниво на 
безопасност на полетите.
Чл. 49. Командирите и началниците от 
всички степени осъществяват дейности по 
чл. 41, като прилагат на практика програмите 
за безопасност, разработени от специализи­
раните органи по чл. 3, ал. 2, и указанията 
и разпорежданията на старшите инстанции, 
свързани с осигуряване безопасността на 
полетите.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Авиационно произшествие“ е неочак­
вано събитие, свързано с използването на 
военното ВС, което може да доведе или е 
довело до:
а) смърт или нараняване, довело до смърт 
до 30 дни след авиационното произшествие;
б) разрушаване на военно ВС или повреди, 
при които възстановяването му е невъзможно 
или нерентабилно;
в) изчезване на военно ВС или попадането 
му на място, където достъпът е невъзможен;
г) повреди по военното ВС, които могат 
да се възстановят чрез ремонт или замяна на 
компоненти от него;
д) проваляне или опасност от проваляне 
на мисията (полетната задача).
2. „Катастрофа“ е авиационно произшест­
вие, при което е настъпила смърт на човек.
3. „Авария“ е авиационно произшествие, 
при което не е настъпила смърт на човек, 
но военното ВС е разрушено напълно или 
повредено до степен, при която е невъзможно 
или нецелесъобразно възстановяването му.
4. „Сериозен инцидент“ е авиационно 
произшествие, обусловено от възникването 
на особена ситуация, която се е задълбочи­
ла в аварийна ситуация, но не е завършило 
с авария или катастрофа. Разликата между 
сериозен инцидент и авария или катастрофа 
е само в тежестта на последствията.
5. „Инцидент“ е всяко авиационно произ­
шествие, свързано с използването на военното 
ВС, което влияе или би могло да повлияе върху 
безопасността на полета. Такова произшествие 
може да бъде обусловено от:
а) възникването на особена ситуация, която 
се е задълбочила в сложна; 
б) нарушения в нормалното функциониране 
на системите на ВС, екипажа или персонала 
от службите за управление и осигуряване на 
полетите;
в) въздействие на външни фактори – гео­
физични, орнитологични и др.; 
г) повреда на военното ВС, отстраняването 
на която се извършва със силите на военното 
формирование без подмяна на силови елемен­
ти, възли и изделия.
6. „Особена ситуация“ е ситуацията, въз­
никнала в полет в резултат от действието на 
неблагоприятни фактори, която може да за­
страши благополучното завършване на полета.
7. „Усложнени условия на полета“ е особена 
ситуация, която не налага прекратяването на 
полетната задача и полетът може да завърши 
благополучно без особени усилия и екстрени 
действия на екипажа. Тя може да бъде съ­
пътствана със:
а) незначително нарастване на психо-физи­
ологическото натоварване на екипажа;
б) незначително влошаване на летателните 
характеристики на ВС;
в) усложняване на обстановката на въз­
душното движение.
8. „Сложна ситуация“ е особена ситуация 
в полет, която значително застрашава бла­
гополучното завършване на полета. Тя се 
характеризира със значително повишаване на 
психологическото натоварване на екипажа и/
или значими отклонения в аеродинамичните, 
летателните, маневрените или енергийни­
те характеристики на ВС, непозволяващи 
продължаването на полета по предвидената 
програма (полетен план). Предотвратяването 
на прехода на сложната ситуация в аварий­
на или катастрофална е възможно само със 
своевременните и правилните действия на 
екипажа и лицата от групата за ръководство 
на полетите;
9. „Аварийна ситуация“ е ситуация в полет, 
при която възможностите и квалификацията 
на екипажа, лицата от групата за ръковод­
ство на полета и резервите в работоспособ­
ността на авиационната техника могат да се 
окажат недостатъчни за предотвратяване на 
авиационното произшествие, като загубата 
или повредата на военното ВС се явява най-
вероятния изход на полета.
10. „Катастрофална ситуация“ е ситуация в 
полет, при която предотвратяването на смърт­
та на екипажа (пътниците) и/или загубата 
на военното въздухоплавателно средство е 
практически невъзможна.
11. „Полетно записващо устройство“ е ус­
тройство, монтирано на борда на военното 
ВС, предназначено за регистриране и запис 
на информация, свързана с параметрите на 
полета и работата на системите и агрегатите 
на ВС, както и на гласови данни.
12. „Оперираща страна“ е държава, която 
притежава военно ВС, на борда на което се 
случва инцидент.
13. „Държава, където се е случило произ­
шествието“ е държавата във или над чиято 
територия (включително териториалните 
води) или на нейно плавателно средство се е 
случило авиационното произшествие.